Järgnev saade on valminud tänu J. Meyeri koostööpartnerite toele
Erinevad lood leiavad eduka lahenduse...
Kui vajadused saavad kaetud...
Kui valu saab tervendatud...
Kui leitakse ravi...
LOOTUSE KÄSI
Sa ei pea tundma end kannatlikuna, et olla kannatlik.
See, kuidas me tunneme, on omaette kategooria.
See aga, mida teeme, on hoopis teine lugu.
Selleks, et käituda õigesti, ei pea sa tundma nö "õiget tunnet".
IGAPÄEVAELU RÕÕMUD
Täna räägime valest mõtteviisist nr.5, milleks on:
"Ma ei jaksa enam kauem oodata!"
"Jumal, pead kohe praegu midagi tegema,
sest ma ei jaksa enam oodata!"
Tegu on kannatamatu meele ja suhtumisega.
Kui paljud teist on ähvardanud Jumalat:
"Kui Sa selles osas midagi ei tee, annan alla!"
"Jumal, kui ma ei näe läbimurret järgneva paari päeva jooksul,
lasen siit jalga!"
Tead, mis?
Jumalale ei avalda see vähimalgi määral muljet
ja ma isegi arvan, et Ta naerab selle kõige üle.
Kannatamatus on uhkuse vili.
Mõtle sellele korra.
Me arvame, et peame saama selle, mida tahame, kohe praegu,
isegi mõtlemata sellele,
et ehk on Jumal siiski targem kui meie?
Ehk on Jumalal plaan, mille kallal Ta töötab
ja need asjad, millest oleme läbi minemas,
nägemata kohest läbimurret,
on hoopis midagi, mida vajame, et kõigist neist asjadest läbi minna,
kuna need ehitavad üles me vaimulikke muskleid
ja venitavad me usku,
kujundades meist just sellist inimest, kellena Tema meid näeb
ja kellena Ta tahab meid tulevikus kasutada.
Me peame õppima usaldama Jumalat
ja uskuma, et kõik meie ajad on Tema kätes.
Me arvame, et me väärime paremat, kui see, mis meil on
ja me kohe kindlasti ei taha oodata millegi järel
ega kogeda ebamugavustunnet.
Me ei jaksa isegi poes kassa järjekorras oodata.
Me kõik teame, kuidas me käitume,
kui kassiir peab hakkama kassalinti vahetama,
või kui tundub, et uuel kassiiril pole üldse aimu, mida ta teeb.
Meil ripub küll rist ketiga kaelas,
kuid meie käitumine on kaugel kristluse peegeldamisest.
Me kõik teame, kuidas me ummikutes käitume.
Aamen?
Aamen.
Kannatlikkus on äärmiselt oluline.
Piiblis on öeldud, et kui kannatlikkus on täielikult välja arenenud,
oled sa täiuslik inimene, kellel pole millestki puudus.
Üks teine piiblitõlge ütleb,
et kui kannatlikkus on täielikult välja arenenud,
oled sa täiuslik inimene, kes ei taha enam midagi.
Usun siiralt, et kui õpime piisavalt Jumalat usaldama
ja mõistma, et Tema ajastus on täiuslik,
siis kui õige aeg on käes,
ei suuda ükski põrgu deemon ega maine inimene
hoida meilt saamast seda, mida Jumal tahab, et saaksime.
Oled sa kunagi mõelnud, et see kassiir, keda poes näed,
kes ei liiguta end nii kiiresti, kui sina tahaks,
on juba niigi pinge all ja tunneb end tobedana,
kuna ei suuda oma tööd hästi teha?
Ja võib-olla,
võib-olla on üks väike võimalus, et Jumal saatis su sinna,
et mitte saada seda, mida sina vajad,
vaid olla julgustuseks sellele kassiirile.
Ma läksin vanasti taolistes olukordades nii närvi,
aga tänaseks olen jõudnud punkti,
kus ma ei pea end enam nii oluliseks, et ma ei jaksaks oodata paari minutit.
"Ei mingit stressamist, kõik on hästi, ma saan sellega kenasti hakkama."
Tänu Jumalale, et olen selles vallas kõvasti arenenud.
Samas, mu loomupärane loomus kaldub pigem kannatamatuse poole.
Ma olen loomult väga kiire, kindla tahtega, koleeriline isiksus,
kes kui midagi tahab, tahab seda kohe praegu ja õigel moel.
Nii et uskuge mind -
ma tean, et kannatlik olemine peab olema teadlik tegu
ja me mitte alati ei tunne, et tahaks olla kannatlikud.
Kuid tead, mis?
Sa ei pea tundma end kannatlikuna, et olla kannatlik.
See, kuidas me tunneme, on omaette kategooria.
See aga, mida teeme, on hoopis teine lugu.
Selleks, et käituda õigesti, ei pea sa tundma nö "õiget tunnet".
Sa ei pea tundma õiget tunnet selleks, et teha seda, mis õige.
Sa ei pea tundma andestust selleks, et kellelegi andestada,
sest andestusel pole mingit pistmist su tunnetega mõne inimese suhtes,
vaid see on seotud su valikuga, kuidas otsustad temaga ümber käia.
Aamen?
Mina usun, et kannatlikkus on eeldavasti
üks kõige olulisemaid omadusi, mida endas arendada.
Usun, et see räägib inimestele stabiilsusest
ja võimaldab meil ka armastada inimesi,
kes on ehk eksinud
ja kes vajavad kogeda kellegi pikka meelt.
Iisraellased olid kahtlemata kannatamatud.
4 Moosese 21:4-5
"Hoori mäe juurest läksid nad ära Kõrkjamere teed mööda,
et minna ümber Edomimaa; aga rahvas tüdines teekonnal."
Laiendatud piiblitõlkes viitab see tüdimine
ka masendusele ja heitumusele,
mida nad kogesid tänu katsumustele.
Tead, mis?
Kõige kergem väljapääsu tee pole alati kõige lühem väljapääsu tee.
Vahel me arvame, et tahame midagi ruttu, ruttu, ruttu,
kuid lõppeks see polegi meie jaoks parim.
Ja siis nad hakkasid virisema.
Kannatamatus toob kaasa virisemise.
Me peatusime eelmine kord selle mõtte juures,
et iisraellased virisesid ja jäid paigale tammuma.
Senikaua, kuni ka meie viriseme, vingume ja hädaldame,
jääme me pidama sinna, kus omadega oleme.
On lausa hämmastav,
kui paljude asjade eest meil oleks Jumalat tänada,
kui võtaksime igat asja, mida teeme, õnnistusena.
Kannatamatus oli asi, mis hoidis iisraellasi kõrbes
ja mis hoiab ka meid tagasi nautimast Jumala tõotusi.
Kui paljud teist kipuvad olema pisut kannatamatud?
Kui paljud teist on kohe tõeliselt kannatamatud?
Ja nagu ikka - Dave ei tõstnud oma kätt siin.
Las ma öelda teile -
kuna ma sõidan temaga ühes autos,
siis pole ta midagi nii täiuslikult kannatlik.
Aamen.
Jaakobuse 5:7 ütleb laiendatud tõlkes:
"Olge siis nüüd vennad, kannatlikud, kui te ootate."
Siin pole öeldud: "juhul kui te ootate".
"Olge siis nüüd vennad, kannatlikud, kui te ootate Issanda tulemiseni.
Vaata, põllumees ootab kallist põlluvilja pika meelega."
See on näide sellest, kuidas põllumees külvab oma seemne
ja pikka aega on tunne, et kohe üldse midagi ei toimu.
Kui meie külvame usu ja sõnakuulelikkuse seemneid,
siis meie läbimurded ei tule esile ainuüksi tänu usule,
vaid tänu usule ja kannatlikkusele.
Kannatlikkus ei tähenda ainuüksi ootamist,
aga ka meie käitumist sel ajal, kui me ootame.
Kannatlikkus on vaimuvili,
mis mõjutab meie iseloomu ja temperamenti.
See tähendab mitte vihastuda, kui me ei saa oma tahtmist.
See tähendab püsida "magusana", kui olukorrad on väga hapud.
Me ei peegelda maailmale kuidagimoodi Jeesust,
kui käitume täpselt samamoodi nagu nemad.
Nii et on äärmiselt oluline omada alandlikku meelt,
millest oleme selle seeria raames juba rääkinud
ja mõista, et kõik ei pea toimetama vastavalt meie kiiruskavale.
Mõista, et see pole maailma lõpp, kui peame millegi järgi ootama
ja et me ei tohi väärkohelda inimesi,
kes ei paku meile koheselt seda, mida me tahame.
Või kui nad teevad vigu.
Piiblis, Roomlastele 12:3 on öeldud,
et ära arva endast rohkem, kui peaksid,
vaid oma Kristuse meelsust.
Olgu meil sama meelsus, mis oli Jeesusel Kristusel.
Ütlesin täna hommikul kõva häälega:
"Jumal, ma pole parem, kui kõik teised.
Ma tean, et Sa armastad mind,
mistõttu ma pole ka halvem, kui kõik teised.
Kuid ma pole ka neist parem,
nii et ära lase mul täna kellegagi halvasti või ebaviisakalt käituda."
Niipea, kui hakkad arvama, et oled teistest parem,
hakkad neid ka halvasti kohtlema.
"No kuidas sa küll saad nii rumal olla?"
"No kuidas sa küll saad nii aeglane olla '?"
Kuid teate, mis?
Jumal võtab seda väga isiklikult, kui me inimestega halvasti käitume.
Kui aga keegi sinuga halvasti käitub ja sulle haiget teeb,
siis Jumal võtab ka seda väga isiklikult.
Nii et kui sa hoiad alal õige suhtumise selleski olukorras,
siis Jumal tasub sulle ja toob esile su läbimurde.
Mulle ei meeldi,
kui ollakse ebaviisakad kellegi teise või ka minu suhtes
ja mulle ei meeldi ka ise olla ebaviisakas kellegi suhtes.
Ja tavaliselt ma seda polegi.
Kui aga muutun kannatamatuks,
muutuvad nii mu kehakeel kui ka hääletoon üsna ebaviisakaks.
Kui paljud teavad kehakeele mõjust?
Ma ei öelnud sõnagi ja samas väljendas mu keha:
"Oled sa tõesti kõige lollim inimene kogu maamuna peal?"
Nii et ainuüksi me suu ei pea olema kannatlik,
aga ka me nägu peab olema kannatlik,
nii nagu me ihugi.
"Olge kannatlikud ajal, mil ootate."
1 Peetruse 2:19-20
Järgnevaid piiblisalme on üsna raske vastu võtta,
kuid kuna nad on Piiblis siiski olemas,
võime sama hästi ka "magustoidu" asemel "liha" süüa.
"Sest see on arm,
kui keegi südametunnistuse pärast Jumala ees
talub viletsust, kannatades süütult.
Sest mis kuulsus see on, kui teid süü pärast pekstakse
ja teie seda peate taluma?
Aga kui te head tehes ja kannatades talute peksu,
siis on see arm Jumalalt."
Mu esimene mõte oleks kohe: "Mida see siis nüüd tähendab?"
"Jumalale meeldib, kui kannatame ebaõiglaselt?"
Salm 21: "Selleks te olete kutsutud, sest ka Kristus kannatas teie eest,
jättes teile eeskuju, et te käiksite tema jälgedes."
Jeesus jättis isikliku eeskuju sellest, kuidas kannatada.
Ehk siis me peame kannatama auliselt ja mitte veidralt.
Pidage nüüd vastu!
Sa oled jõudnud sügava vaimse küpsuseni,
kui lähed läbi millestki, mis pole õige ja õiglane
ning mis on väga raske su jaoks,
aga mitte keegi su ümber ei saa sellest arugi,
kui sa just pole ise seda öelnud.
Su elus ei muutu nende olukordade tõttu midagi,
vaid sa sirutud endiselt välja ja õnnistad inimesi,
kuna su usk on nii tugevalt juurdunud Jumalasse,
et miski ei saa sulle pikemas perspektiivis kahju teha.
Salm 22: Tema (Jeesus) ei teinud pattu
ega leitud pettust tema suust..."
Salmist 23 on aga saanud mu viimse aja lemmik salm,
mille lasen ka oma kabineti seinale üles panna.
"Ta ei sõimanud vastu, kui teda sõimati;
ta kannatas ega ähvardanud,
vaid jättis kõik selle hoolde, kes mõistab kohut õiglaselt."
Olgu siinkohal täpsustuse mõttes öeldud,
et Jumal pole rõõmus sinu kannatuste üle.
Sinu ja minu valu
teevad Talle sama palju haiget kui meilegi
ja eeldavasti rohkemgi veel.
Küll aga räägib see piiblilõik sellest,
et mitte meie kannatused ei too au Jumalale,
vaid meie kannatlikkus keset neid kannatusi
on see, mis toob au Jumalale.
See on pidev vaimuviljade kandmine: armastus, rõõm, rahu, kannatlikkus,
headus, lahkus jne.
Seda kõike keset olukordi, millest oleme läbi minemas.
See on üks suurimaid tunnistusi, mida võime maailmale pakkuda.
Sest' pole mingit kasu, kui su auto stangel on kristlik kleeps,
kui võtad tööle Piibli kaasa,
kui lõunapausi ajal tõmbad klapid pähe
ega suhtle mitte kellegagi
ja käitud nii, nagu oleksid teistest parem.
Niipea aga, kui juhtub midagi, mis sulle ei meeldi,
oled esimeste seas, kes oma tuju välja näitab.
"See pole küll õige! Minuga küll nii ei käituta!
Ma viskan su oma elust välja!"
Jeesus ei esitanud mingeid kättemaksuhimulisi ähvardusi,
vaid usaldas end Jumala hoolde.
Üks raskemaid asju, mida teha, kui keegi on sulle haiget teinud,
on usaldada Jumalat, kui kättemaksjat sinu eest.
Kui aga suudad seda, ei saa Saatan sinust midagi.
Las ma jagada teiega paari lugu.
Me enda peres juhtus hiljaaegu midagi,
mis aitab selgitada seda, millest täna räägime.
Me poeg Daniel tuli tagasi misjonireisilt
ja ta kätel oli tohutu lööve ning mitmed lahtised haavandid.
Talle öeldi, et see on Dominikaani Vabariigi versioon
mürgipuu taime mõjust.
See nägi nii halb välja,
et pidime saama selgust, millega tegu.
Me perearstil oli vaba päev, kuid me kõnele vastas tema asendaja.
Me tütar Sandra helistas, leppis kokku kohtumise
ja ütles neile, kui vana Daniel on ning et tema on Danieli õde
ja ta tuleb oma vennaga peagi kohale.
Meil kõigil oli too päev hästi kiire, ka Sandral,
nii et see oli tõeline ohver ta poolt
sõita vennaga 45 min kaugusel asuva arsti juurde.
Kohale jõudes ütles see sama naine, kellega Sanda oli telefonis suhelnud
ja kellele öelnud, et ta tuleb oma vennaga nende juurde,
et nende kliiniku poliitika ei luba tegeleda alaealisega
ilma vanema juuresolekuta.
Sandra selgitas, et ta ju helistas ja ütles, et tema tuleb vennaga kaasa.
Naine ei andnud järgi ja ütles, et ilma vanemata pole midagi teha.
Tänu Jumala armule õnnestus Sandral mitte närvi minna;
ta jäi viisakaks ja vaoshoituks
ning helistas isale, kes oli parasjagu oma emal külas.
Sandra selgitas olukorda ja isa lubas kohale tulla.
Sama päeva hommikul, enne, kui Dave kodust välja läks,
koges ta mingil põhjusel, et peab me kontorist läbi minema
ja haarama sealt kaasa mõned mu raamatud ja salvestised.
Ta isegi ei teadnud, miks, kuid ta sees oli see õhutus seda teha.
Arsti juurde jõudes küsiti ta nime, mispeale ta ütles: "Dave Meyer."
Naine ütles: "Ma tean te nime!
Ega te juhuslikult Joyce Meyeriga sugulane ole?
Hakkasin alles hiljaaegu telekast ta saateid vaatama."
Dave andis talle ühe mu raamatu ja vestles temaga veidi,
kuid kogu asja loo mõte on pigem see:
mis siis, kui Sandra oleks närvi läinud, kaotanud kannatuse
ja saatnud selle naise kus see ja teine?
Mis siis, kui Dave oleks sinna jõudes andnud teada,
kui nõme see nende süsteem on ja kuidas nad raiskavad tema aega?
Ja siis see naine oleks küsinud: "Kas te olete Joyce Meyeri abikaasa?
Olen kuulnud teda telekas rääkimas Jeesuse Kristuse armastusest."
Usun, et me kõik tahame saada vabaks
valedest hoiakutest,
mis ei lase meil omada parimat elu, mida Jumal tahab, et omaksime.
Selleks peame muutma oma mõttemalle.
Peame hakkama mõtlema nõnda nagu Jumal mõtleb.
Võime usu kaudu omada läbimurret,
kui usume, et meiega võib juhtuda midagi head
igal uuel päeval.
Usu headesse asjadesse
ja lõpeta halbade, negatiivsete asjade uskumine.
Jumalal on hea plaan su elu jaoks,
mistõttu uuenda oma meeli selle mõttega!
Täna pakume sulle õpetust sellest, kuidas õigesti mõelda.
See on raamatu "Mõistuse lahinguväli" tegevusplaan,
mis kätkeb endas CD'sid, DVD'sid, töövihikut ja päevikut,
kuhu panna kirja teatud asju, mida Jumal sulle õpetab.
Usun, et mida enam me oma meeli uuendame,
seda enam õpime tundma Jumala loomust ja Tema Sõna
ning seda, mida Ta Sõna meie kohta ütleb.
Seda kõike tehes muutub me elu üha paremaks.
Ole õnnistatud ja kena päeva!
Saavuta lõpuks ometi meelerahu
koos meie poolt pakutava tegevusplaaniga.
Üle 4h Joyce'i õpetust paketis,
kus on CD'd, DVD'd, töövihik ja isiklik päevik.
See tegevusplaan aitab sul rakendada Jumala Sõna oma ellu
ja murda lahti negatiivsetest mõttemallidest.
Tellimiseks kasuta ekraanil olevat infot.
Olen Sri Lankal
ja minuga koos on vabatahtlikest medtöötajad,
kes on pühendanud oma aega, et tulla siia ja aidata hädasolijaid.
Kui ka sina oled medtöötaja - arst, hambaarst, medõde, farmatseut,
siis palun kaalu võimalust tulla appi inimestele,
kes muidu ei saaks mingit abi.
Mis te arvate, on see üks hea asi teha?
Jaa!
LOOTUS
Maailm, milles sinuga elame, igatseb tohutult muutuse järele.
Me kõik teame seda,
kuid sageli miski takistab meid olemaks osa sellest muutusest.
Hirm, kahtlused, mugavus...
Ja mitte midagi ei muutu.
Vahel meil on tunne, et mõni ülesanne on liiga raske
ja selleks kulub liiga palju aega või raha,
mistõttu milleks siis üldse pingutadagi?
Ja pealegi - on see kõik üldse võimalik?
LOOTUSE KÄSI muudab selle muutuse reaalsuseks.
LOOTUSE KÄSI on J.Meyeri misjonitöö teenistus
ja olles kaasas koos meiega,
ulatud sa kõige kaugematessegi maailma nurkadesse
nagu siia - Paapua Uus-Guineasse.
Ka Aasiasse, Aafrikasse ja Ameerika siselinnadesse.
Sellega kaasas olles jagad Kristust
ja aitad kanda hoolt inimeste füüsiliste vajaduste eest.
Nii et ära loobu enne, kui sa pole veel proovinudki!
Tea, et Jumalaga koos võib vähesest saada palju.
See on võimalik.
J.Meyeri teenistuspartnerid teavad, et see on võimalik,
kuna nad teevad seda iga päev.
Siin on täna inimesi,
kes vajavad võtta vastu Jumala tingimusteta armastust.
Sa pead selle vastu võtma just praegu.
Jah, sa oled teinud vigu, nii nagu me kõik.
Kuid Jumal pole su peale pahane ja su patud on sulle andeks antud.
Lihtsalt võta vastu.
Võta see vastu, pale suunatud taeva poole.
Ja kuidas oleks, kui naerataksid täna Jumalale?
Ära kiirusta kusagile, lihtsalt võta see vastu.
Aitäh, Isa, et tervendad murtud südameid.
Siin on inimesi, kellele keegi on haiget teinud.
Inimesi, kes on sügavalt pettunud.
Sügavalt pettunud.
Kuid ma tänan,
et nad võivad täna leida uue suuna.
Uue suuna, uue suuna.
Ära vaata enam selja taha, vaid sellele, mis ootab ees.
Ära ka arva, et sul on midagi viga vaid seetõttu, et keegi hülgas su.
Ära arva, et sul on midagi viga vaid seetõttu, et keegi hülgas su.
Sa oled vastuvõetud Jumala poolt.
Sa oled vastuvõetud Jumala poolt ja Tema ei hülga sind.
Aitäh Isa, et puudutad inimesi, kes said lapsepõlves kõvasti haiget.
Keda väärkoheldi vanemate poolt, kes ise olid hüljatud ja kuritarvitatud.
Kes pole kunagi kogenud, et nad kuuluvad kusagile.
Siin on täna inimesi,
kes pole kunagi tõeliselt kogenud kodutunnet.
Kuid Jumal tervitab sind täna avalisüli ja üteb: "Mina olen su kodu."
"Mina olen su kodu. Su kodu on minus."
Püsime veel hetkeks Vaimus.
Isa, ma palun, et Sa puudutaksid täna ka inimeste ihusid.
Kui siin on täna keegi, kes on haige;
keegi, kes kogeb valu või kellel on mõni haigus...
Võib-olla on keegi saanud arstilt väga nadisid uudiseid
mõne parandamatu haiguse kohta.
Esmalt ma palun, et Sa kõrvaldaksid kogu hirmu.
Et Sa kõrvaldaksid kogu hirmu.
Me täname Sind,
et Su tervendav vägi teeb oma tööd me sees.
Sa kandsid ristile nii me patu, kui ka kõik me haigused ja hädad,
mistõttu me kuulutame täna,
et Sinu vermete läbi me oleme terved ja terviklikud.
Terved ja terviklikud.
Võtke veel hetk, et seda kõike vastu võtta.
Lihtsalt võta see vastu ja usu,
et Jumala tervendav vägi teeb oma tööd su sees.
Aitäh Sulle, Issand,
et kõrvaldad just praegu valu kõigist ihudest.
Just praegu.
Ole terve, Jeesuse nimel.
Isa, ma palun suurt kergendust osadele inimestele,
kes on olnud otsekui seotud
ja kes lihtsalt vajavad kui üht vabanemist.
Nad on kandnud raskeid koormaid oma mõtetes,
mistõttu nad vajavad läbimurret ja vabanemist.
Näita neile, et need vanglauksed on valla
ja nende asi on sealt lihtsalt minema kõndida.
Lihtsalt minema kõndida, Jeesuse nimel.
Öelge kõik: "Ma võtan vastu."
Ma võtan vastu.
Ma võtan vastu Su täiuse, Jumal.
Jeesuse nimel,
aamen.
See on üks hea päev Jeesuses!
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele